Az ÁPV Rt. vizsgálja a reptéri dolgozók buliját
Hamarosan megkezdõdik az ÁPV rt. vizsgálata a repülõtéri dolgozók fényûzõ májusi dolgozói forumának ügyében. A vizsgálatot jelenleg készítik elõ. Az ÁPV Rt. ugyanakkor nem tartja szükségesnek, hogy átfogó vizsgálatot tartsanak, mivel ennek szükségességét nem támasztják alá adatok - írja a Népszabadság.
Jelenleg folyik az Állami Privatizációs és vagyonkezelõ Rt. vizsgálatának elõkészítése, amelyet a repülõtéri dolgozók tízszázalékos létszámleépítése utáni, májusban tartott fényûzõ dolgozói fórummal kapcsolatban indítanak. A Budapest Airport Rt. vezérigazgatója, Hárskuti János által kezdeményezett vizsgálat elõkészítése során arról döntenek, hogy a vizsgálandó témák közül melyeket tanulmányozza az ÁPV Rt., és melyeket a BA Rt. felügyelõbizottsága. Az ÁPV Rt. azonban nem tartja szükségesnek az ügy részletes feltárását, mivel nincsenek olyan információk, amelyek ezt indokolttá tennék - írja a Népszabadság.

A lap szerint közben a repülõtéri szakszervezetek levélben fordultak az ÁPV rt. vezetõihez, a miniszterelnökhöz és több miniszterhez is, de nem az elbocsátások, hanem a Hárskutit ért sajtótámadások miatt tiltakoztak, sõt szimpatizáns demonstrációt is kilátásba helyeztek az igazgatóért. A Népszabadság úgy tudja, hogy a levelek hatalmas felháborodást okoztak a szakszervezeti tagság körében, sokan a kilépésüket fontolgatják.

A fényûzõ rendezvényt annak ellenére szervezték meg, hogy néhány hónapja költségtakarékosság és kiszervezések miatt elbocsátották a dolgozók közel 10 százalékát, a Ferihegyi repülõteret üzemeltetõ, állami tulajdonú Budapest Airport (BA) Rt.tõl. A dolgozói fórumot a Hit Gyülekezete kõbányai csarnokában tartották, május végén, a meghívó szerint a vendéglátásról a Gundel étterem gondoskodott, a résztvevõket pedig több zenekar szórakoztatta.
ÁPV Rt. Budapest Népszabadság Budapest Airport dolgozó repülõtér